[bookmark: _Hlk158735052]REORGANIZĀCIJAS LĪGUMS 


Kuldīgā
Parakstīšanas datums ir parakstītāja pievienotā laika zīmoga datums un laiks


[bookmark: _Hlk219125325][bookmark: _Hlk107166672](1) Sabiedrība ar ierobežotu atbildību "SKRUNDAS KOMUNĀLĀ SAIMNIECĪBA", reģistrācijas Nr. 41203022001, juridiskā adrese Liepājas iela 5, Skrunda, Kuldīgas novads, LV-3326, turpmāk – Sadalāmā sabiedrība, kuras vārdā saskaņā ar kapitālsabiedrības statūtiem rīkojas tās valdes locekle Evita Šestakova, no vienas puses un
[bookmark: _Hlk219117166](2) Sabiedrība ar ierobežotu atbildību “KULDĪGAS SILTUMTĪKLI”, reģistrācijas Nr. 40003007890, juridiskā adrese Lapegļu iela 8, Kuldīga, Kuldīgas novads, LV-3301, turpmāk – Iegūstošā sabiedrība Nr.1, kuras vārdā saskaņā ar kapitālsabiedrības statūtiem rīkojas tās valdes priekšsēdētājs Ervīns Šteinbergs, no otras puses, 
[bookmark: _Hlk219117403](3) Sabiedrība ar ierobežotu atbildību "KULDĪGAS ŪDENS", reģistrācijas Nr. 46103000234, juridiskā adrese Ventspils iela 15, Kuldīga, Kuldīgas novads, LV-3301, turpmāk – Iegūstošā sabiedrība Nr.2, kuras vārdā saskaņā ar kapitālsabiedrības statūtiem rīkojas tās valdes priekšsēdētājs Jānis Blūms, no trešās puses,
[bookmark: _Hlk219117495](4) Sabiedrība ar ierobežotu atbildību "KULDĪGAS KOMUNĀLIE PAKALPOJUMI", reģistrācijas Nr.56103000221, juridiskā adrese Liepājas iela 37, Kuldīga, Kuldīgas novads, LV-3301, turpmāk – Iegūstošā sabiedrība Nr.3, kuras vārdā saskaņā ar kapitālsabiedrības statūtiem rīkojas tās valdes loceklis Kaspars Poriķis, no ceturtās puses,

iepriekš (1) – (4) norādītā persona katra atsevišķi – Sabiedrība, un kopīgi sauktas – Sabiedrības, iepriekš (2) – (4) norādītā persona katra atsevišķi – Iegūstošā sabiedrība, un kopīgi sauktas – Iegūstošās sabiedrības,
[bookmark: _Hlk116670704]pamatojoties uz:
· Publiskas personas kapitāla daļu un kapitālsabiedrību pārvaldības likuma 131.panta pirmo daļu,
· Kuldīgas novada pašvaldības domes 2026. gada 29. janvāra lēmumu Nr. 74 (prot. Nr.1, 74. p.) 
“Par sabiedrības ar ierobežotu atbildību "SKRUNDAS KOMUNĀLĀ SAIMNIECĪBA", sabiedrības ar ierobežotu atbildību " KULDĪGAS SILTUMTĪKLI ", sabiedrības ar ierobežotu atbildību “KULDĪGAS ŪDENS”, sabiedrības ar ierobežotu atbildību "KULDĪGAS KOMUNĀLIE PAKALPOJUMI " reorganizācijas uzsākšanu” un 2026. gada 28. maija lēmumu Nr. 64 “Par grozījumiem 29.01.2026. Kuldīgas novada domes lēmumā Nr. 74 “Par sabiedrības ar ierobežotu atbildību "SKRUNDAS KOMUNĀLĀ SAIMNIECĪBA", sabiedrības ar ierobežotu atbildību "KULDĪGAS SILTUMTĪKLI", sabiedrības ar ierobežotu atbildību “KULDĪGAS ŪDENS”, sabiedrības ar ierobežotu atbildību "KULDĪGAS KOMUNĀLIE PAKALPOJUMI " reorganizācijas uzsākšanu”,
· Sabiedrību dalībnieku sapulcēs (Sabiedrības ar ierobežotu atbildību "SKRUNDAS KOMUNĀLĀ SAIMNIECĪBA" 2026. gada 15. jūnija dalībnieku sapulces protokols Nr. Nr. 02/2026; Sabiedrības ar ierobežotu atbildību " KULDĪGAS SILTUMTĪKLI" 2026. gada 15. jūnija dalībnieku sapulces protokols Nr. 02-26, Sabiedrības ar ierobežotu atbildību "KULDĪGAS ŪDENS" 2026.gada 15. jūnija dalībnieku sapulces protokols Nr. Nr.04/2026, Sabiedrības ar ierobežotu atbildību “KULDĪGAS KOMUNĀLIE PAKALPOJUMI” 2026.gada 15. jūnija dalībnieku sapulces protokols Nr. Nr.3/2026) pieņemtajiem lēmumiem par reorganizāciju, 
noslēdz šādu līgumu (turpmāk – Līgums):

I. Vispārīgie noteikumi
1. [bookmark: _Hlk219109383]Sadalāmā sabiedrība tiek reorganizēta, to sadalot sašķelšanas ceļā, nododot visu tās mantu, tiesības un saistības sekojoši -  pievienojot tās daļu, kas saistīta ar siltumapgādes pakalpojumu nodrošināšanu (darbības virzienu), Iegūstošajai sabiedrībai Nr.1, un daļu, kas saistīta ar ūdenssaimniecības pakalpojumu nodrošināšanu (darbības virzienu), Iegūstošajai sabiedrībai Nr.2, un daļu, kas saistīta ar namu pārvaldīšanas un apsaimniekošanas pakalpojumu, teritorijas uzturēšanu, autoostas darbības nodrošināšanu (darbības virzieniem), Iegūstošajai sabiedrībai Nr.3.
2. Sadalāmās sabiedrības pievienošana Iegūstošajai sabiedrībai Nr.1, Nr.2 un Nr.3 notiek, Sadalāmajai sabiedrībai nododot visu savu mantu Iegūstošajām sabiedrībām saskaņā ar atsevišķiem pieņemšanas-nodošanas aktiem atbilstoši Līguma 1.punktā noteiktajam un Sadalāmās sabiedrības mantas sadales aktā norādītajam tiesību un saistību sadalījumam,  un Sadalāmā sabiedrība beidz pastāvēt bez likvidācijas procesa.

II. Sabiedrību pamatkapitāls
3. Sadalāmās sabiedrības pamatkapitāls EUR 2 982 107, kas sadalīts 2 982 107  kapitāla daļās, vienas kapitāla daļas nominālvērtība EUR 1. 
4. [bookmark: _Hlk116045537]Iegūstošās sabiedrības Nr.1 pamatkapitāls pirms reorganizācijas EUR 1 892 262, kas sadalīts 1 892 262  kapitāla daļās, vienas kapitāla daļas nominālvērtība EUR 1.
5. [bookmark: _Hlk219109055][bookmark: _Hlk219109038]Iegūstošās sabiedrības Nr.2 pamatkapitāls pirms reorganizācijas EUR 4 181 246, kas sadalīts 4 181 246  kapitāla daļās, vienas kapitāla daļas nominālvērtība EUR 1.
6. Iegūstošās sabiedrības Nr.3 pamatkapitāls pirms reorganizācijas EUR 1 088 230, kas sadalīts 1 088 230  kapitāla daļās, vienas kapitāla daļas nominālvērtība EUR 1.
7. Visu Sabiedrību pamatkapitāli ir pilnībā apmaksāti. Nevienai no Sabiedrībām nav reģistrēta likvidācijas procesa uzsākšana, kā arī tām nav ierosināts maksātnespējas process.
8. Iegūstošās sabiedrības Nr.1 pamatkapitāls reorganizācijas rezultātā netiek palielināts. 
9. Iegūstošās sabiedrības Nr.2 pamatkapitāls reorganizācijas rezultātā netiek palielināts.
10. Iegūstošās sabiedrības Nr.3 pamatkapitāls reorganizācijas rezultātā netiek palielināts.
11. Reorganizācijas procesā iesaistīto Sabiedrību vienīgais dalībnieks ir un pēc reorganizācijas būs Kuldīgas novada pašvaldība, reģistrācijas Nr. 90000035590, juridiskā adrese Baznīcas iela 1, Kuldīga, Kuldīgas nov., LV-3301, līdz ar to reorganizācijas procesā kapitāla daļu apmaiņa netiek veikta.
12. Dividenžu saņemšanas termiņi paliek bez izmaiņām.

III. Darījumu un mantas pārņemšana
13. Saskaņā ar Komerclikuma 336.panta otro daļu sašķelšanas gadījumā Sadalāmā sabiedrība nodod visu savu mantu Iegūstošajām sabiedrībām, tādējādi ar reorganizācijas spēkā stāšanās brīdi Sadalāmās sabiedrības darījumi Iegūstošo sabiedrību grāmatvedībā tiks uzskatīti par Iegūstošo sabiedrību darījumiem atbilstoši Sadalāmās sabiedrības mantas sadales aktā norādītajam tiesību un saistību sadalījumam.
14. Ar reorganizācijas spēkā stāšanās brīdi Sadalāmās sabiedrības manta ir uzskatāma par Iegūstošo sabiedrību mantu.
15. Līdz reorganizācijas spēkā stāšanās brīdim Sadalāmā sabiedrība pilda visas saistības, ko tā ir uzņēmusies pret trešajām personām, darījumos ar trešajām personām noteiktajā kārtībā un termiņos.
16. Sadalāmā sabiedrība 10 (desmit) dienu laikā pēc Līguma parakstīšanas iesniedz Iegūstošajai sabiedrībai Nr.1 informāciju par visiem ar siltumapgādes pakalpojumu nodrošināšanu saistītiem darījumiem ar trešajām personām, Iegūstošajai sabiedrībai Nr.2 informāciju par visiem ar ūdenssaimniecības pakalpojumu nodrošināšanu saistītiem darījumiem ar trešajām personām, Iegūstošajai sabiedrībai Nr.3 informāciju par visiem ar namu pārvaldīšanas un apsaimniekošanas pakalpojumu, teritorijas uzturēšanu, autoostas darbības nodrošināšanu saistītiem darījumiem ar trešajām personām, kuru saistību izpildes termiņš iestājas vai kuru darbība turpinās pēc reorganizācijas pabeigšanas. Cita starpā, Sadalāmā sabiedrība iesniedz Iegūstošajām sabiedrībām: 
16.1. sarakstu ar darījumiem, kuru saistību izpildes termiņš iestājas vai kuru darbība turpinās pēc reorganizācijas pabeigšanas, norādot saistību izpildes grafiku;
16.2. informāciju par pastāvošiem vai potenciāliem strīdiem, kas izriet no darījumiem ar trešajām personām un kuri nav atrisināti uz šī Līguma noslēgšanas brīdi (kopā ar informāciju par nepabeigtajiem tiesvedības procesiem iesniedzami visi Sadalāmās sabiedrības rīcībā esošie dokumenti, kas saistīti ar tiesvedības procesiem).
17. Sadalāmā sabiedrība paziņo Iegūstošajām sabiedrībām par visām būtiskajām izmaiņām sabiedrības mantiskajā stāvoklī, kuras notiks līdz reorganizācijas spēkā stāšanās brīdim. Par būtiskiem uzskatāmi darījumi un summas, kas pārsniedz 1000,00 EUR (viens tūkstotis euro, 00 centi), un par tiem Sadalāmajai sabiedrībai jāinformē Iegūstošās sabiedrības reizi mēnesī, bet par izmaiņām mantiskajā stāvoklī saistībā ar avārijām, ugunsgrēkiem jāpaziņo nekavējoties.
18. Reģistrēto pamatlīdzekļu pārņemšana tiks reģistrēta, ja šāda reģistrācija ir nepieciešama saskaņā ar obligātajiem piemērojamajiem normatīvajiem aktiem. Šāda reģistrācija ir jāveic pēc iespējas ātrāk, tiklīdz tas ir iespējams pēc reorganizācijas reģistrēšanas komercreģistrā.

IV. Reorganizācijas ietekme attiecībā uz pārvaldes institūcijām, darbiniekiem, kreditoriem un debitoriem
19. Sadalāmās sabiedrības pārvaldes institūcijas (dalībnieku sapulce un valde) savu darbību izbeidz ar dienu, kad Līgumā aprakstītā reorganizācija tiks reģistrēta komercreģistrā.
20. Iegūstošās sabiedrības Nr.1, Nr.2, Nr.3 valde paliek līdzšinējā skaitliskajā un personālsastāvā.
21. Iegūstošās sabiedrības atsevišķi nepiešķir nekādas tiesības Sadalāmās sabiedrības izpildinstitūcijas loceklim.
22. Saskaņā ar piemērojamajiem darba tiesību regulējošajiem normatīvajiem aktiem Iegūstošā sabiedrība Nr.1, Nr.2, Nr.3 pārņems darba līgumus ar Sadalāmās sabiedrības darbiniekiem atbilstoši katras kapitālsabiedrības pamatdarbības veidam un Līguma 1.punktā norādītajam. Reorganizācijas procesa rezultātā darba tiesiskās attiecības ar darbiniekiem netiks pārtrauktas. Ja Sadalāmās sabiedrības darbinieks piekrīt darbu turpināt Iegūstošajā sabiedrībā Nr.1, Iegūstošajā sabiedrībā Nr.2 vai Iegūstošajā sabiedrībā Nr.3, nepieciešams veikt grozījumus ar darbiniekiem noslēgtajos darba līgumos normatīvajos aktos noteiktajā kārtībā. Reorganizācijas procesam nav tiešas ietekmes uz nodarbinātības nosacījumiem, izņemot izmaiņas, kas objektīvi izriet no darba devēja maiņas un ir pieļaujamas saskaņā ar normatīvajiem aktiem.
23. Sadalāmā sabiedrība 10 (desmit) dienu laikā pēc Līguma parakstīšanas iesniedz Iegūstošajām sabiedrībām informāciju, kas izriet no Sadalāmās sabiedrības darba tiesiskajām attiecībām un kas pāriet Iegūstošajām sabiedrībām. Cita starpā Sadalāmā sabiedrība iesniedz Iegūstošajām sabiedrībām atbilstoši katras kapitālsabiedrības pamatdarbības veidam un Līguma 1.punktā norādītajam:
23.1. spēkā esošo uz nenoteiktu laiku noslēgto darba līgumu sarakstu;
23.2. spēkā esošo uz noteiktu laiku noslēgto darba līgumu sarakstu, kuru beigu termiņš iestāsies pēc reorganizācijas spēkā stāšanās;
23.3. Sadalāmās sabiedrības iekšējos normatīvos aktus, kas reglamentē tās kā darba devēja un darbinieku tiesības un pienākumus;
23.4. informāciju par pastāvošajiem un potenciālajiem darba strīdiem, kas nav atrisināti uz Līguma noslēgšanas brīdi. 
24. Sadalāmās sabiedrības valde ne vēlāk kā mēnesi pirms reorganizācijas pabeigšanas atbilstoši Darba likuma 120. pantam informē savus darbiniekus par reorganizāciju, par Sadalāmās sabiedrības paredzamo pārejas datumu, tās iemesliem, reorganizācijas tiesiskajām, saimnieciskajām un sociālajām sekām, kā arī pasākumiem, kas tiks veikti attiecībā uz darbiniekiem.
25. [bookmark: _Hlk157588320]Ne vēlāk kā mēnesi pirms reorganizācijas pabeigšanas Iegūstošo sabiedrību valdes informē savus darbiniekus un Sadalāmās sabiedrības darbiniekus par pasākumiem, kas tiks veikti attiecībā uz darbiniekiem reorganizācijas rezultātā.
26. Reorganizācijas process nekādā veidā neietekmē Sadalāmās sabiedrības un/vai Iegūstošo sabiedrību parādsaistības un kreditorus. Kreditoru aizsardzība tiks nodrošināta atbilstoši Komerclikuma 351. un 355.panta noteikumiem.
27. Reorganizācijas process nekādā veidā neietekmē Sadalāmās sabiedrības un/vai Iegūstošo sabiedrību prasības pret trešajām personām.

V. Reorganizācijas procesa nosacījumi, veicamās darbības un termiņi
28. Sadalāmā sabiedrība un Iegūstošās sabiedrības reorganizācijas prospektus negatavo.
29. Sadalāmās sabiedrības un Iegūstošo sabiedrību reorganizācijas lēmumus un Līgumu revidents nepārbauda.
30. Periodā no Līguma parakstīšanas līdz reorganizācijas spēkā stāšanās brīdim, Sadalāmā sabiedrība, slēdzot līgumus, tajos iekļauj nosacījumu, kurš paredz, ka, parakstot attiecīgo līgumu, otra līgumslēdzēja puse apliecina, ka gadījumā, ja Sadalāmā sabiedrība tiek reorganizēta, līgumslēdzēja puse piekrīt, ka visas tiesības un pienākumi, kas izriet no attiecīgā līguma, reorganizācijas spēkā stāšanās brīdī tiek nodotas Iegūstošajām sabiedrībām.
31. Citas reorganizācijas procesā veicamās darbības un termiņi: 
31.1. Sabiedrības vienojas, ka visu grāmatvedības un lietvedības datu un materiālu dokumentācijas pieņemšana – nodošana tiks veikta līdz 31.08.2026.;
31.2. Sadalāmā sabiedrība nodrošina lietvedībā un arhīvā esošo dokumentu esības un fiziskā stāvokļa pārbaudi un to nodošanu Iegūstošajām sabiedrībām un/vai Kuldīgas novada pašvaldības Skrundas pilsētas pārvaldei, tās izdevumu segšanu, kas saistīti ar lietvedības un arhīva dokumentu sakārtošanu, aprakstīšanu, paredzot segt no pašvaldības budžeta līdzekļiem.
31.3. Sabiedrības pieteikumam ieraksta par reorganizāciju izdarīšanai komercreģistrā pievienos paziņojumu kreditoriem, kurā tie uzaicināmi pieteikt savus prasījumus viena mēneša laikā no dienas, kad paziņojums publicēts komercreģistra iestādes tīmekļvietnē.
31.4. Līdz pieteikuma iesniegšanai komercreģistra iestādē Sadalāmā sabiedrība sagatavo slēguma finanšu pārskatu par stāvokli  31.08.2026. Sadalāmai sabiedrībai slēguma finanšu pārskats Iegūstošajām sabiedrībām jāiesniedz līdz 21.09.2026. Slēguma finanšu pārskats tiek iesniegts Valsts ieņēmumu dienestā.
31.5. Visi nodokļu atmaksas iesniegumi un nodokļu paziņojumi, kuri Sadalāmajai sabiedrībai jāiesniedz reorganizācijas spēkā stāšanās datumā vai pirms tā, ir tikuši vai tiks iesniegti attiecīgajās valsts institūcijās reorganizācijas datumā vai pirms tā.
31.6. Attiecībā uz jebkādu periodu, par kuru nodokļu atmaksas iesniegumi un nodokļu ziņojumi nav vēl tikuši iesniegti, vai par kuriem nodokļi vēl nav jāmaksā, Sabiedrības veiks pienācīgus aprēķinus šādiem nodokļiem to attiecīgajos reģistros un ierakstos, un finanšu ziņojumos.
31.7. [bookmark: _Hlk170807773]Sadalāmās sabiedrības finanšu līdzekļus pārskaita uz Iegūstošo sabiedrību bankas kontiem ne vēlāk kā līdz 31.08.2026. atbilstoši mantas sadales aktā norādītajam.
31.8. [bookmark: _Hlk170807804]Sadalāmā sabiedrība nodod un Iegūstošā sabiedrība Nr.3 pieņem šādus bilances posteņus (uz slēguma bilances sagatavošanas brīdi): 
31.8.1. no bilances aktīva posteņiem – “Debitoru parādi” (par namu apsaimniekošanu un īres maksu) un “Naudas līdzekļi”;
31.8.2. no bilances pasīva posteņiem – “Dzīvojamo māju dzīvokļu īpašnieku kopības uzkrājumi”.
31.9. Normatīvajos aktos noteiktajā kārtībā un termiņos tiks veiktas citas darbības, kas nepieciešamas Līguma izpildei, reorganizācijas procesa uzsākšanai un pabeigšanai.

VI. Citi noteikumi
32. Reorganizācijas procesā iesaistīto Sabiedrību un to valdes locekļu atbildība tiek noteikta atbilstoši Komerclikuma 352. panta noteikumiem.
33. Ņemot vērā, ka nekāds konkrēts uzskaitījums nevar pienācīgi definēt visus iespējamos apstākļus, kas var rasties Līguma izpildes gaitā, atkarīgi vai neatkarīgi no reorganizācijas procesā iesaistīto Sabiedrību gribas un būtiski ietekmēt Līguma izpildīšanu kā kopumā, tā atsevišķās tā daļās, līdz ar ko izsmeļošu Sabiedrību rīcības, tiesību un pienākumu regulējumu Līguma sastādīšanas, apspriešanas un parakstīšanas brīdī objektīvi nav iespējams aprakstīt, Sabiedrības apņemas pienācīgi pildīt savas Līgumā noteiktās saistības labā ticībā. Ja kāda no Sabiedrībām nevar izpildīt kādu no Līguma saistībām, tas nedod pamatu atteikties no visa Līguma izpildes. 
34. Ja kāds šī Līguma noteikums, kas nav uzskatāms par tā būtisku sastāvdaļu, t.i., no tā nav atkarīga Līguma spēkā esamība, kļūst nepiemērojams, tas, ievērojot Sabiedrību nodomu, pēc iespējas jāpārgroza tā, lai tas kļūtu likumīgs un piemērojams. Gadījumā, ja šādi pārgrozījumi nav iespējami, Līgums jāpilda tā, it kā šāda noteikuma nebūtu jau no Līguma noslēgšanas dienas, un tas nekādi neietekmē Līguma spēkā esamību.
35. Līgums tiek skaidrots saskaņā ar Latvijas Republikā spēkā esošiem normatīvajiem aktiem. Visos citos jautājumos,  kas  nav paredzēti Līgumā, Sabiedrības vadās pēc Latvijas Republikā spēkā esošajiem normatīvajiem aktiem. 
36. Līgumā lietotie nodaļu nosaukumi paredzēti atsaucei un tie nenosaka šī Līguma uzbūvi vai iztulkošanu.
37. Sabiedrības apņemas reorganizācijas procesa ietvaros veikt normatīvajos aktos noteiktos pienākumus reorganizācijas īstenošanai un sadarboties ar mērķi nodrošināt Līgumā noteikto saistību pienācīgu izpildi, tai skaitā, bet ne tikai, noformējot jebkurus dokumentus un veicot jebkuras darbības, kas saprātīgi nepieciešamas Līgumā noteikto mērķu sasniegšanai. 
38. Līgums stājas spēkā ar tā parakstīšanas brīdi. Līguma grozījumi vai papildinājumi noformējami rakstveidā un tie stājas spēkā tikai tad, kad tie ir apstiprināti Sabiedrību dalībnieku sapulcēs, izņemot tehniskus un redakcionālus precizējumus, kas nepieciešami pēc komercreģistra iestādes pamatotām norādēm un nemaina Līguma būtību. 
39. Līgums var tikt izbeigts tikai Sabiedrībām savstarpēji rakstveidā vienojoties, ja tam piekritušas Sabiedrību dalībnieku sapulces. 
40. Jebkurus strīdus, domstarpības un pretrunas, kas izriet no Līguma vai ir saistīti ar tā izpildi, Sabiedrības risina savstarpējo pārrunu ceļā. Ja pārrunu ceļā vienošanās netiek panākta, strīdu izšķir tiesa saskaņā ar Latvijas Republikā spēkā esošajiem normatīvajiem aktiem. 
41. Līgums noformēts un parakstīts  elektroniskā dokumenta veidā. Katra Sabiedrība glabā vienu Līguma eksemplāru elektroniskā dokumenta formā.

